stanford-oval/wikipedia huggingface dataset:
Liu Dehai

| Liu Dehai> 刘德海 |
| --- | --- |
 Liu Dehai esiintymässä Pariisissa marraskuussa 2010.
Henkilötiedot
Syntynyt: 13. elokuuta 1937
Kuollut: 11. huhtikuuta 2020 (82 vuotta)
Muusikko
Aktiivisena:  1963–2020
Soittimet:  pipa
  [ Muokkaa Wikidatassa ] [ ohje ]  
Liu Dehai (kiin. 刘德海, Liú Déhǎi; 13. elokuuta 1937 – 11. huhtikuuta 2020) oli kiinalainen pipansoittaja. Hän aloitti vuonna 1954 opiskelun Lin Shichengin johdolla ja pääsi kolme vuotta myöhemmin Keskusmusiikkikonservatorioon pääaineenaan pipansoitto. Hänen pääasiallisena opettajanaan pysyi Lin Shicheng, mutta hän sai oppia myös Cao Anhelta, Sun Yudelta ja Yang Dajunilta. Valmistuttuaan vuonna 1960 hän ryhtyi itse opettamaan konservatoriossa. Myöhemmin hänestä tuli Kiinan musiikkikonservatorion professori ja varapuheenjohtaja.
Liu on esiintynyt monissa maissa ja popularisoinut sovittamaansa kiinalaista kansanmusiikkia. Hän on myös säveltänyt omia teoksiaan pipalle. Hän on esiintynyt solistina Kiinan keskusfilharmonikkojen kanssa. Hän on tulkinnut muun muassa Seiji Ozawan johdolla pipalle ja orkesterille sävelletyn Little Sisters on the Prairie -konserton (1977), jota oli itse säveltämässä Wu Zuqiangin ja Wang Yanqiaon kanssa.
Liun oppilaiden joukossa on ollut Lingling Yu.
Liu Gang

| Liu Gang> Henkilötiedot |
| --- | --- |
Syntynyt: 30. tammikuuta 1961
Kansalaisuus:  kiinalainen
Koulutus ja ura
Tutkinnot:  Pekingin yliopisto Columbian yliopisto New Yorkin yliopisto
Instituutti:  Morgan Stanley Citibank Bell Labs
Tutkimusalue:  matematiikka fysiikka tietojenkäsittelytiede
Aiheesta muualla
jasmine-action.blogspot.com
Liu Gang  (kiin. 刘刚, Liú Gāng, s. 30. tammikuuta 1961 Kiina) on kiinalainen matemaatikko, fyysikko ja tietojenkäsittelytieteilijä. Liu osallistui vuonna 1989 Tiananmenin eli Taivaallisen rauhan aukion mielenosoitukseen, jossa vaadittiin taloudellisen ja poliittisen liberalisoinnin jatkamista. 1991 hänet tuomittiin kuuden vuoden vankeusrangaistukseen Kiinan kommunistisen puolueen ja valtion vastaisesta toiminnasta.
Liu aloitti 1984 fysiikan opinnot Pekingin yliopistossa, jossa hän osallistui demokraattiseen opiskelijaliikkeeseen 1985–1989. Siirryttyään Yhdysvaltoihin vuonna 1996 hän täydensi vuosina 1996–1998 opintojaan Columbian yliopistossa. Sen jälkeen Liu työskenteli Wall Streetillä.
Mai-Lis Könönen

Maija-Liisa ”Mai-Lis” Könönen (s. 2. syyskuuta 1940 Ilomantsi) on suomalainen iskelmälaulaja, säveltäjä ja sanoittaja. Hän on sanoittanut muun muassa Unto Monosen säveltämän ”Lapin Tango” -iskelmän. Könönen aloitti aktiiviuransa muusikkona vuonna 1962. Hän on säveltänyt yli sata laulua, ja sanoituksia on kertynyt yli 300 kappaletta. Hänen myötävaikuttajanaan on toiminut aktiivisesti hänen miehensä Lasse Könönen, joka on myös tunnettu muusikko. Könösten suku on musikaalinen muutenkin, sillä edesmennyt harmonikkamestari Esko Könönen oli Lasse Könösen veli. Mai-Lis Könönen tekee vielä nykyäänkin musiikkia ja käy myös keikoilla. Hän asuu Lahdessa.
Albumit

Joulun aikaan 1978 (osittain Lasse Könösen esityksiä)
Laulu sinulle 1979
Markasta kiinni 1987
Vuosien jälkeen 2003
Taikamatto 2004
Sinessä 2005
Aiheesta muualla

Vellamon vinkit: Mai-Lis Könönen (arkistoitu)
Mai-Lis Könösen esitystuotanto Suomen äänitearkistossa (1901–1999)
Mai-Lis Könösen sävellystuotanto Suomen äänitearkistossa (1901–1999)
Mai-Lis Könösen sanoitustuotanto Suomen äänitearkistossa (1901–1999)
Major Antônio Couto Pereira

| Major Antônio Couto Pereira |
| --- | --- |

Rakennuksen tiedot
Sijainti:  Curitiba, Brasilia
Omistaja:  Coritiba Foot Ball Club
Hoitaja:  Coritiba Foot Ball Club
Lisää rakennusartikkeleitaArkkitehtuurin teemasivulla
Major Antônio Couto Pereira (eli Couto Pereira) on jalkapallostadion Curitibassa, Brasiliassa. Stadion on Coritiba Foot Ball Clubin kotistadion.
Liu Chunhong

| Mitalit> Maa:   Kiina.Naisten painonnosto. Olympialaiset  | Mitalit> Maa:   Kiina.Naisten painonnosto. Olympialaiset  | Mitalit> Maa:   Kiina.Naisten painonnosto. Olympialaiset  | Maa:   Kiina> Naisten painonnosto. |
| --- | --- | --- | --- |
|  Kultaa | Ateena 2004 | 69 kg |  |
|  Kultaa | Peking 2008 | 69 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Vancouver 2005 | 69 kg |  |
|  Kultaa | Doha 2005 | 69 kg |  |
|  Hopeaa | Chiag Mai 2007 | 69 kg |  |
Liu Chunhong (s. 29. tammikuuta 1985 Zhaoyuan, Shandong) on kiinalainen painonnostaja 69 kilogramman painoluokassa.
Liu voitti olympiakultaa niin 2004 Ateenassa (yhteistulos 275) kuin myös neljä vuotta myöhemmin Pekingin kisoissa (128+158, yht. 286). 2003 Vancouverin MM-kisoissa Liu oli ykkönen sekä tempauksessa (120), työnnössä (150) että yhteistuloksessa (270). 2005 Dohan MM-kisoissa hän voitti kultaa yhteistuloksella 285 ja työnnössä tuloksella 159 ja oli toinen tempauksessa tuloksella 126. 2007 MM-kisoissa hän sijoittui yhteistuloksessa hopealle, mutta sai tempauksesta parhaan tuloksen (121). Aasian kisoissa Busanissa vuonna 2002 Liu sai tempauksesta tulokseksi 115,5 (2. sija), työnnöstä 148 (1. sija) ja oli voittaja yhteistuloksella 262,5. Aasian mestaruuden hän on voittanut molemmissa nostomuodoissa ja yhteistuloksella vuosina 2003, 2004 ja 2008.
Liu on 160 senttimetriä pitkä ja painaa 69 kilogrammaa. Hän harrastaa musiikkia, lukemista ja maalaamista. Hänen valmentajanaan toimii 
Ma Wenhui.
Leah McFall

| Leah McFall> Henkilötiedot |
| --- | --- |
Syntynyt: 1. heinäkuuta 1989 (ikä 35) Belfast, Pohjois-Irlanti
Ammatti:  muusikko
Muusikko
Laulukielet:  englanti
Aktiivisena:  2010–
Tyylilajit:  pop
Levy-yhtiöt:  Capitol Records
Aiheesta muualla
www.leahmcfall.com
  [ Muokkaa Wikidatassa ] [ ohje ]  
Leah McFall (s. 1. heinäkuuta 1989 Belfast, Pohjois-Irlanti) on brittiläinen laulaja. Hän sijoittui toiseksi The Voice UK -kilpailussa vuonna 2013. Hän julkaisi debyyttisinglensä ”Home” kesäkuussa 2014. Kappaleella laulaa myös Will.i.am, joka toimi hänen valmentajanaan The Voice UK:ssa.
Diskografia > EP:t

Frills and Fur (2010)
Ink (2017)
Diskografia > Singlet

Home (feat. will.i.am) (2014)
Wolf Den (2016)
Happy Human (2017)
Somber (2018)
White X (2018)
Marriage (2019)
Diskografia > Singlet > Promosinglet

I Will Survive (2013)
Killing Me Softly (2013)
I Will Always Love You (2013)
Diskografia > Singlet > Vierailevana  artistina

Bang Band (will.i.am feat. Leah McFall) (2013)
Spiritual Warfare (Ghetts feat. Leah McFall & Jordy) (2018)
Musiikkivideot

No Ordinary Love (2014)
Home (2014)
Happy Human (2017)
Liu Dongfeng

| Mitalit> Maa:   Kiina.Naispaini.MM-kilpailut  | Mitalit> Maa:   Kiina.Naispaini.MM-kilpailut  | Mitalit> Maa:   Kiina.Naispaini.MM-kilpailut  | Maa:   Kiina> Naispaini. |
| --- | --- | --- | --- |
|  Kultaa | Tokio 1991 | 75 kg |  |
|  Kultaa | Villeurbanne 1992 | 75 kg |  |
|  Kultaa | Stavern 1993 | 75 kg |  |
|  Kultaa | Moskova 1995 | 75 kg |  |
|  Kultaa | Sofia 1996 | 75 kg |  |
|  Pronssia | Clermont-Ferrand 1997 | 75 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Xiaoshan 1996 | 75 kg |  |
Liu Dongfeng (s. 12. tammikuuta 1974) on kiinalainen entinen naispainija, maailman- ja aasianmestari.
Liu saavutti viisi maailmanmestaruutta, yhden MM-pronssin ja yhden Aasian-mestaruuskilpailujen kultamitalin. Hänet nimettiin FILA:n kunniagalleriaan vuonna 2008.
Lay Zhang

| Zhang Yixing> 张艺兴 |
| --- | --- |
 Lay lokakuussa 2018
Henkilötiedot
Syntynyt: 7. lokakuuta 1991 (ikä 33)
Ammatti:  laulaja, lauluntekijä, näyttelijä, malli
Muusikko
Taiteilijanimi:  Lay
Aktiivisena:  2005–
Tyylilajit:  K-pop, C-pop
Soittimet:  laulu, kitara, piano
Yhtyeet:  EXO, EXO-M
Levy-yhtiöt:  S.M. Entertainment
Aiheesta muualla
Kotisivut
  [ Muokkaa Wikidatassa ] [ ohje ]  
Zhang Yixing (yksinkertaistettu kiina: 张艺兴; perinteinen kiina: 張藝興) (s. 7. lokakuuta 1991) on kiinalainen näyttelijä ja laulaja, joka tunnetaan paremmin nimellä Lay. Hän tuli tunnetuksi osallistuttuaan vuonna 2005 televisio-ohjelmaan Star Academy. Hänet kirjattiin EXO-ryhmän jäseneksi tammikuussa 2012. Syyskuussa 2015 hän julkaisi omaelämäkerran, nimeltään Standing Firm At 24.
Diskografia > Albumit

Lose Control (2016)
LAY 02 SHEEP (2017)
Winter Special Gift (2017)
Diskografia > Singlet

Monodrama (2016)
what U need? (2016)
Lose Control (2016)
I Need U (2017)
Sheep (2017)
Goodbye Christmas (2017)
Filmografia > Elokuvat

| Vuosi | Otsikko | Paperi | Huomioita |
| --- | --- | --- | --- |
| 2015 | SMTOWN The Stage | Itse | Biopic SM Town. |
| 2015 | Ex-Files 2 | Lee Xiang He | Elokuva debyytti. |
| 2015 | Oh My God | Le Yi |  |
| 2016 | Royal Treasure | Itse |  |
| 2017 | Kung Fu Yoga | Xiao Guang | Päärooli |
| 2017 | The Founding of an Army | Lu Deming | Sivurooli |
| 2017 | Cars 3 | Jackson Storm (ääni) | kiinankielinen dubbaus |
| 2018 | Unexpected Love | Han Bin | Päärooli |
| 2018 | I'm Beside you |  |  |
Filmografia > TV

| Vuosi | Otsikko | Paperi | Huomioita |
| --- | --- | --- | --- |

| 2005 | Star Academy | Itse | Osallistuja |
| 2014 | Music Billboard Charts | Itse | Juontaja |
| 2014 | Star Chef | Itse |  |
| 2015 - nykyhetki | Go Fighting (Ultimate Challenge) | Itse |  |
| 2016 | To Be A Better Man | Xiao Cai | Sivurooli |
| 2016 | The Mystic Nine | Er Yeuhong | Päärooli |
| 2017 | Operation Love | Yan Xiaolai | Päärooli |
| 2018 | The Golden Eyes | Zhang Rui | Päärooli |
| 2018 | Idol Producer | Itse | Juontaja |
| 2019 | Empress of the Ming | Zhu Qizhen | Sivurooli |
Filmografia > Web

| Vuosi | Otsikko | Paperi | Huomioita |
| --- | --- | --- | --- |

| 2015 | EXO Next Door | Lay |  |
| 2016 | The Mystic Nine Side Story: Flowers Bloom in February | Er Yeuhong | Päärooli |
Aiheesta muualla

Wikimedia Commonsissa on kuvia tai muita tiedostoja aiheesta .
Lay virallinen nettisivu (englanniksi) (Arkistoitu – Internet Archive)
Lay Zhang Internet Movie Databasessa. (englanniksi)
Lumoojatar (DC Comics)

| Lumoojatar |
| --- | --- |
Luoja(t):  Bob Haney Howard Purcell
Kustantamo:  DC Comics
Ensiesiintyminen:  Strange Adventures #187 (huhtikuu 1966)
Henkilötiedot
Oikea nimi:  June Moone
Ryhmäsidokset:  Suicide Squad
Henkilöllisyydet:  Anita Soulfeeda
Voimat:   Suuret maagiset voimat  Teleportaatio  Koskemattomuus  Parantaminen  Portaalinen avaaminen  Demonien kutsuminen  Lentäminen 
Lumoojatar (engl. Enchantress), oikealta nimeltään June Moone, on DC Comicsin sarjakuvissa esiintyvä antisankari, joka teki ensiesiintymisensä Strange Adventures -lehden numerossa 187. Viidennessä Suicide Squadista kertovassa sarjakuvassa hänestä tuli yksi ryhmän vakituisista jäsenistä. Hän on toiminut myös Justice League Dark ryhmän liittolaisena. Lumoojatar on voimakas noita, jota pidetään yli-inhimilliselle yhteisölle vaarallisimpien mystisten roistojen joukossa ja yhtenä vaarallisimmista taikuuden harjoittajista maan päällä DC-universumissa velhon ja Sebastian Faustin kaltaisten ikätovereidensa rinnalla. Hänellä on joukko maagisia voimia, kuten lentäminen, kyky edetä kiinteiden seinien läpi, esineiden muuntaminen ja voima muuttaa omaa ulkonäköään. Hän voi myös muuttua maagiseen tilaansa sanomalla sanat "The Enchantress".
Taustaa

June Moone oli freelance-taiteilija, joka kutsuttiin pukujuhliin vanhaan linnaan, ja hän törmäsi salaiseen kammioon, jossa tuntematon maaginen olento (nimettiin myöhemmin Dzamoriksi) valtuutti hänet taistelemaan linnassa olevaa pahaa voimaa vastaan. Sanat "The Enchantress" sanomalla hänen ulkonäkönsä muuttuu vaaleatukkaisesta Junesta mustatukkaiseksi ja mustiin pukeutuneeksi Lumoojattareksi ja kukistaa kuvakudoksen minotaurusolennon. Pian sen jälkeen hän kukistaa hirviön Cape Kennedyllä ja huijarin manipuloiman demonisen olennon.
Seuraavalla esiintymisellään Lumoojatar on kuitenkin harhaan johdettu hahmo, joka taistelee Terästyttöä vastaan, joka estää häntä saamasta kaikkivoipaa taikuutta ja kumoamasta kaikkia muita supervoimia maan päällä, kahdesti. Hänen ilkeä puolensa ottaa vallan tämän jälkeen, ja Lumoojatar jatkaa sitten uraansa Forgotten Villainsin jäsenenä ja osana superpahisten armeijaa Crisis on Infinite Earths crossover -tapahtuman aikana.
Myöhemmin hänet värvätään vastaperustettuun Task Force X -ryhmään, joka tunnetaan pian nimellä "Suicide Squad", sillä mahdollisuudella, että hän voisi pitää ilkeän puolensa kurissa. Ensimmäisessä tehtävässään hän käyttää massiivista maagista energiaa voittaakseen Brimstonen, mikä lähettää hänet reunan yli ja hänestä tulee väliaikaisesti todella ilkeä. Hänen toimikautensa aikana Suicide Squadissa June Moonen hallinta Lumoojatar-puoleensa heikkenee, ja hän tuhoaa tämän vuoksi ainakin yhden tehtävän; joukkuetoverinsa Deadshotin tehtävänä on tappaa hänet, jos hän joutuisi hallinnan ulkopuolelle. Lopulta Madame Xanadu diagnosoi, että Junen hallinnan menetys johtuu siitä, että hän alkoi käyttää voimiaan ennen kuin hän ehti hallita niitä, ja ainoa tapa torjua tätä on olla käyttämättä niitä ennen kuin hänen auransa, joka suojaa häntä taikuuden pahoilta vaikutuksilta, palauttaa sen voimat.
Madame Xanadu antaa Junelle kaulakorun, jota hän ei voi irrottaa ja joka yhdessä jonkun muun pitävän sormuksen kanssa luo palautesilmukan, joka estää Lumoojatarta käyttämästä taikuutta pahaan väliaikaisena toimenpiteenä. Hän myös kokoaa armeijan tuhotakseen kaupungin ja suorittaakseen terrori-iskuja, kuten ensimmäisessä tehtävässä todettiin. Sitten June huomaa, että hänen Lumoojatarapersoonansa on itse asiassa erillinen paha olento toisesta ulottuvuudesta, joka on fuusioitu hänen kanssaan, ei vain taikuuden ilmentymä. Hän oppi tämän, kun hän ja muut Squadin jäsenet liittyivät Nightshadeen vapauttamaan kotimaansa Nightshade Dimensionin. Siellä hän sai selville, että Incubus, joka otti tämän ulottuvuuden haltuunsa, on Dzamorin veli, joka sulautuu hänen kanssaan antaakseen hänelle Lumoojattaaren voiman. Incubus poistaa hänen sisarensa Junesta jättäen tämän voimattomaksi. Pian tämän jälkeen June katoaa Suicide Squadista tuntemattomista syistä.
Muussa mediassa > Televisiossa

Lumoojatar esiintyy vuoden 2016 elokuvassa Suicide Squad, jossa häntä näyttelee Cara Delevingne. Elokuvassa June Moone on arkeologi, joka tutkiessaan muinaista temppeliä ja avatessaan toteemin, joka sisältää Lumoojattaren hengen, joutuu tämän riivaamaksi, vaikka henki ei pysty ottamaan Moonea täysin hallintaansa, ellei Moone sano Lumoojattaren nimeä. Turvattuaan Lumoojattaren sydämen haltuunsa Amanda Waller valitsee Lumoojattaren ja Rick Flagin, joka aloitti suhteen Moonen kanssa Task Force X -ohjelmaan. Lumoojatar kuitenkin varastaa salaa hänen sydämensä ja ryhtyy roistoksi vapauttaakseen veljensä Incubusin. Yhdessä he yrittävät rakentaa superaseen valloittaakseen Maan, mutta Task Force X:n joukot tappavat Incubusin ja Harley Quinn onnistuu irrottamaan Lumoojattaren sydämen tämän ruumiista ja Rick Flag tuhoaa sydämen vapauttaen Moonen lopullisesti Lumoojattaren vallasta.
Lumoojatar esiintyi Legends of Tomorrow sarjan jaksossa "The Great British Fake Off", jossa häntä esitti Samantha Liana Cole. Tämä versio hahmosta on kuolematon taikuudenkäyttäjä, jolla on aiempaa historiaa John Constantinen kanssa.
Muussa mediassa > Animaatio

Lumoojatar esiintyi vuoden 2015 DC Super Hero Girls nettisarjassa, jossa häntä ääninäytteli April Stewart. Sarjassa June Moone toimi supersankareiden koulun taideopettajana. Lumoojatar esiintyi myös vuoden 2019 sarjan jaksossa "#OneEnchantedEvening", jossa häntä ja June Moonea ääninäyttelivät Ashley Spillers ja Kari Wahlgren. Jaksossa June Moone toimi Metropolisin lukion taideopettajana, jolla oli alkava romanttinen suhde Zatannan isän Giovannin kanssa. Lumoojatar yritti saada Giovannin taikavoimat itselleen, mutta Zatannan avulla he onnistuivat kukistamaan Lumoojattaren ja pelastamaan Moonen.
Lumoojatar esiintyi Harley Quinn animaatiosarjan kolmannella kaudella, jossa häntä ääninäytteli Leila Birch. Sarjassa Lumoojatar esitettiin Suicide Squad järjestön jäsenenä, jolla oli romanttinen suhde Killer Crocin kanssa.
Videopeleissä

Lumoojatar esiintyy ladattavana bonushahmona Injustice 2 -pelissä, jossa häntä ääninäyttelee Brandy Kopp.
Lumoojatar esiintyy pelattavana hahmona DC Unchained pelissä.
Lumoojatar esiintyy pelattavana hahmona Lego DC Super-Villains -pelissä.
Korisliiga-kausi 2019–2020

Korisliiga-kausi 2019–2020 on 80. kausi, jolloin pelataan miesten koripallon Suomen mestaruudesta. Nelinkertaisena pelattava runkosarja alkoi 27. syyskuuta 2019 ja sen oli määrä päättyä 7. huhtikuuta 2020, mutta kausi keskeytettiin 12. maaliskuuta 2020 koronavirusepidemian vuoksi. Joukkueilla oli tässä vaiheessa jäljellä seitsemästä yhdeksään runkosarjan ottelua. Kausi päätettiin lopettaa 13. maaliskuuta ja mestaruutta ei jaettu.
Joukkueet > BC Nokia

BC Nokian päävalmentajana toimii Greg Gibson. Joukkue on keski-iältään melko nuori muihin verrattuna. Kotimaisista pelaajista nousevia tähtiä ovat mm. Daniel Dolenc, Lassi Nikkarinen ja Shawn Hopkins.
Kauden aikana on purettu kaksi pelaajasopimusta. Demarcus Holland siirtyi rahan perässä pelaamaan Saksaan ja Tyler Flack loukkaantui niin pahoin, ettei kyennyt jatkamaan pelejä. Tilalle hankittiin Korihaista sentteri Jalen Henry sekä edellisellä kaudella Kobria edustanut Larry Anderson.
Joukkueet > Karhu Basket

Karhu Basket on voittanut kaksi edellistä Korisliiga-mestaruutta. Joukkueen päävalmentajaksi nousi Janne Koskimies Jussi Laakson purettua sopimuksensa.
Okko Järvi ja Bojan Sarcévic kuuluvat joukkueen tunnetuimpiin pelaajiin.
Kesken kauden joukkueeseen on hankittu mm. Skylar Spencer, joka nousi nopeasti torjuntatilaston kärkipäähän useiden näyttävien torjuntoidensa myötä.
Joukkueet > Kataja Basket

Joensuulainen Kataja Basket lähti kauteen yhtenä mestarisuosikeista, mutta joukkueen voidaan katsoa alisuoriutuneen pahasti, sillä se ei ole voittanut puoliakaan otteluistaan.
Earvin Morris jätti joukkueen ennen kauden alkua saatuaan paremman tarjouksen Libanonista. Morrisin korvaajaksi palkattiin ennenkin Korisliigassa esiintynyt Omar Calhoun. Morris kuitenkin palasi pian takaisin ja sopimus Calhounin kanssa purettiin. Myös Fiifi Aidoon sopimus purettiin kauden aikana, sillä valmennus katsoi tämän alisuoriutuneen. Pian tämän jälkeen Aidoo siirtyi loppukauden mittaisella sopimuksella Kobriin.
Helmikuussa Suomen maajoukkuepelaaja Jamar Wilson siirtyi Katajaan jäätyään pelaavan kokoonpanon ulkopuolelle edellisessä seurajoukkueessaan. Wilson teki loppukauden mittaisen sopimuksen, johon sisältyy myös optio seuraavasta kaudesta.
Kataja ottaa joukkueena erityisen paljon teknisiä virheitä, lähes yhden ottelua kohden.
Joukkueet > Kobrat

Kobrat pelaa melko kapealla miehistöllä, sillä kokoonpanossa on vain yhdeksän ammattilaispelaajaa. Heistä nimekkäin on maaottelujakin pelannut Antto Nikkarinen, joka liittyi joukkueeseen 1+2 -vuotisella sopimuksella. Nikkarinen on Korisliigan paras syöttäjä ja hänen joukkuekaverinsa Jordan Capps paras pisteidentekijä.
Kobrien päävalmentajana toimii Ville Turja apunaan Nenad Stefanovic. Kesken kauden joukkue on hankkinut Katajasta vapautuneen Fiifi Aidoon.
Joukkueet > Kouvot

Kouvot aloitti kauden hyvin, mutta on ollut sen jälkeen vaikeuksissa etenkin loukkaantumisten kanssa. Duke Shelton valittiin lokakuun pelaajaksi, mutta pelaajasopimus hänen kanssaan purettiin myöhemmin. Päävalmentaja Tuomas Ojan mukaan Shelton ei sopinut joukkueen pelisuunnitelmaan. Myös Silas Melson joutui jättämään joukkueen loukkaantumisten vuoksi. Tilalle on hankittu Kevin Johnson Jr. sekä Avery Woodson.
Joukkueet > Korihait

Uudenkaupungin Korihait aloitti kauden 12 ottelun tappioputkella. Tämän seurauksena espanjalainen päävalmentaja Jordi Juste sai lähteä. Hänen tilalleen astui alkukauden apuvalmentajan roolissa toiminut Jarno Nikula. Nikulan johdolla joukkue jatkoi kautta kolmella peräkkäisellä voitolla.
Korihait vaihtoi kauden kaikki ulkomaalaispelaajansa, kun Casey Benson, Andre Berry, Luke Meikle ja Anton Cook suuntasivat vuorollaan muualle. Lisäksi Jalen Henry siirtyi myös Korisliigaa pelaavan BC Nokian riveihin ja Elias Eerikinharju otti suunnakseen Salon Vilppaan. Kauden aikana tehtyjä pelaajahankintoja olivat Ernest Zeigler III, Kevin Ware sekä Richaud Pack. Myös Reggie Dillard pelasi joukkueessa joitakin otteluja kauden aikana, mutta siirtyi lyhyen Korihait-pestinsä jälkeen I-divisioonassa pelaavaan järvenpääläiseen Raiders Basketiin.
Joukkueet > KTP-Basket

Kotkalaisseura KTP-Basket pelaa kahdeksatta vuosikymmentään Korisliigassa päävalmentaja Tomi Kamisen johdolla. Joukkueen paras pelaaja sekä pisteissä, levypalloissa että syötöissä on yhdysvaltalainen Byron Wesley.
Kauden aikana joukkuetta on täydennetty Cullen Russolla sekä Tommy Hamiltonilla. DeAndre Danielsin tilalle tulleen Russon otteita on ajoittain kritisoitu voimakkaasti, mutta tämä on ainakin toistaiseksi saanut jatkaa joukkueessa. Myös päävalmentaja Kaminen on myöntänyt, että Russo on JayVaughn Pinkstonin ohella ajoittain ongelmatapaus etenkin joukkueen harjoituksissa.
KTP on Katajan lisäksi toinen joukkue, joka ottaa poikkeuksellisen paljon teknisiä virheitä otteluissa.
Joukkueet > Lahti Basketball

Lahti Basketball nousi Korisliigaan voitettuaan edelliskaudella I-divisioonan mestaruuden. Joukkueen riveissä pelaa useita nimekkäitä kotimaisia pelaajia, kuten Tuomas Hirvonen, Vesa Mäkäläinen ja Sami Ikävalko. Päävalmentajana toimii Petri Velling.
Ennen kautta lahtelaisjoukkue oli hankkinut neljä ulkomaalaisvahvistusta. He olivat yhdysvaltalaiset Courtney Stockard, Devante Wallace, Jerry Evans Jr. ja Desmond Hubert. Hubertin sopimus purettiin marraskuun lopussa pelillisistä syistä. Vain muutamaa viikkoa myöhemmin Evans jätti joukkueen oma-aloitteisesti. Korvaajiksi saapuivat niin ikään yhdysvaltalaiset Logan McLane sekä Taylor Johns.
Joukkueet > Pyrintö

Tampereen Pyrinnön päävalmentajana toimii Sami Toiviainen. Pyrintö sijoittuu perinteisesti Korisliigan keskikastiin. Joukkueessa on paljon tunnettuja nimiä; kotimaisista pelaajista esimerkiksi Antero Lehto ja Petri Heinonen, ulkomaisista taas Benjamin Raymond sekä Raymond Nixon. Pyrinnön valmennusryhmään kuuluu myös useita kausia joukkuetta pelaajan roolissa edustanut Damon Williams.
Pyrintö on tehnyt yhden pelaajavaihdoksen kauden aikana. LJ Rosen sopimus purettiin ja hänen tilalleen saapui Nick Kellogg.
Joukkueet > Seagulls

Helsingin Seagulls on yksi kauden suurimmista mestarisuosikeista. Suomen maajoukkueesta tutut Tuukka Kotti, Shawn Huff ja Antti Kanervo pelaavat joukkueessa. Päävalmentajana toimii kaksi Korisliiga-mestaruutta valmentajana voittanut Jussi Laakso. Korisliigan joulukuun pelaajaksi valittiin joukkuetta edustava Elijah Stewart.
Seagulls on Korisliigan ainoa joukkue, joka ei ole tehnyt lainkaan muutoksia pelaajistoonsa kauden aikana.
Joukkueet > Ura Basket

Kaarinalainen Ura Basket on keskimäärin hyvin nuori joukkue. Nimekkäitä pelaajia ovat mm. Eero Sahlberg sekä Marius van Andringa.
Sopimus useita pisteitä ottelusta toiseen takoneen Stephaun Branchin sopimus purettiin joulukuun lopussa. Branchin kerrottiin olevan esteenä hyvän joukkuehengen luomiselle. Joukkueen peli näyttikin hetkittäin hieman paremmalta ja vapautuneemmalta Branchin lähdön jälkeen.
Maaliskuussa päävalmentaja Kristian Palotie sai lähteä ja hänen paikkansa otti Andrew Johnston. Viimeinen niitti tälle oli 39 pisteen marginaalilla kärsitty tappio Pyrinnölle. Johnstonin komennossa joukkue otti heti voiton Korihaita vastaan.